לא נפחד
עברנו את פרעה אבל שוב הוא חזר; לעקרונות שלנו מחיר יקר; קשה לקום בבוקר, לפתוח עיתון; מיתון, אבטלה ופיגוע אסון; הכנסת שוב בוערת, שרים במשבר; וגם התקשורת מלחיצה עוד יותר; כולם בדיפרסיה, מבקשים הקלה; אבל אנחנו עם סגולה; לא נפחד ולא ניכנע; כי פה גדלנו וזאת המדינה; בסוף תראו שתבוא היונה; השובך מוכן וכל הבלאגן; זה רק עניין של זמן; עברנו את פרעה, נעבור אותו שוב; בכוח השגרה לחיינו תשוב; העם הזה חזק בארצו הקטנה; כי אין מקום אחר, אין כמוך, מדינה; צחוקם של ילדים ופרחים בידם; יביסו בגאון גם את כל העולם; וחופשיים בארצנו לתמיד נהיה; כי עם ישראל חי ולנצח יחיה; 